
	[bookmark: nev]FARKAS SZABOLCS
farkasszabi2000@gmail.com
matematika-ének-zenne
Osztatlan, 11. félév
Eötvös Loránd Tudományegyetem
Bölcsészettudományi Kar
	
[bookmark: _GoBack]






Témavezető:
	Bodnár Gábor
egyetemi tanár, ELTE BTK




Az 1966 –1972 közötti Táncdalfesztiválok története és slágerei mai szemmel. Kutatás a 14 –16 éves gimnazisták körében

A dolgozat megírásakor két célom volt: ismertetni a „klasszikus”, 1966-1972 közötti Táncdalfesztiválok – a mai fiatal generációk számára talán már feledésbe merült – történetét és kutatással alátámasztani, hogy a mostani 14-16 éves korosztály milyen arányban ismeri az ott sikereket elérő előadókat. Mindezt elsősorban azért, mert fontosnak tartom, hogy egy korszak több szempontból is közízlés-meghatározó zenei világát (legyen annak szakmai szintje akár ingadozó vagy kifogásolható) az utókor megismerje és véleményt alkothasson róla.
Az első fejezetben rövid áttekintést nyújtok a Táncdalfesztiválokat megelőző Ki mit tud?-ok időszakáról, melyek elősegítették létrejöttüket. Történelmi és kultúrpolitikai nézetben bemutatom évről évre a Táncdalfesztiválok történéseit, helyezettjeit és különdíjasait. A témakör körüljárása segítséget nyújtott abban, hogy a következő fejezetben megértsük, kik és milyen szinten váltak ismertté az eseménysorozatnak köszönhetően az akkori nyilvánosságban.
A második fejezetben a legjelentősebb énekesek és együttesek kerülnek előtérbe, rövid ismertetőt nyújtva életükből és karrierjükből, kiemelve a Táncdalfesztiválok szerepét. A Táncdalfesztiválok többször díjazott énekeseinek jelentős része a mai napig aktívan koncertezik, így akár még találkozhatnak is velük a jelenlegi 14-16 éves korosztály tagjai. Többen azonban az akkor felkapott nevek közül végül nem az előadói utat választották, illetve külföldi karrierépítésbe kezdtek.
A harmadik fejezetben az elvégzett kutatás ismertetése és a kapott eredmények elemzése történt meg, állítások és következtetések levonásával.
Fontos azonban megemlíteni, hogy bár a kutatást nagy létszámú eléréssel sikerült elvégezni, a levont következtetések hátterére, illetve nagyobb tudományos összefüggések rámutatására kevésbé alkalmas – érdekes adatokat nyújt viszont a vizsgált korosztály ilyen tárgyú ismereteiről. Feltett kérdéseim strukturált válaszadásra adtak teret, mivel tapasztalataim alapján, a fiatalokat ezzel a módszerrel volt a legkönnyebb válaszra bírni.
Összeségében elmondható, hogy az értekezés célcsoportja, a mostani 14-16 éves korosztály tagjainak előzetes tudása igen alacsony a Táncdalfesztiválokkal kapcsolatban. Jelen kutatást célom a későbbiekben továbbvinni: jövőbeli ének-zene tanárként pedagógiai, módszertani szempontból megvizsgálni, miként lehetne bővíteni a tinédzserek tárgyi tudását a témával kapcsolatban – a Rezümé elején leírt ismeretbővítő szempontok alapján.



